CELEX: 62014CN0525
Language: hu
Date: 2014-11-20 00:00:00
Title: C-525/14. sz. ügy: 2014. november 20-án benyújtott kereset – Európai Bizottság kontra Cseh Köztársaság

9.2.2015   
            
            
               HU
            
            
               Az Európai Unió Hivatalos Lapja
            
            
               C 46/23
            
         2014. november 20-án benyújtott kereset – Európai Bizottság kontra Cseh Köztársaság
   (C-525/14. sz. ügy)
   (2015/C 046/30)
   Az eljárás nyelve: cseh
   
      Felek
   
   
      Felperes: Európai Bizottság (képviselők: P. Němečková és G. Wilms meghatalmazottak)
   
      Alperes: Cseh Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Cseh Köztársaság – mivel nem ismer el bizonyos holland fémjeleket, különösen a Waarborg Holland fémjelet – nem teljesítette az Európai Unió működéséről szóló szerződés 34. cikkéből eredő kötelezettségeit;
            
         
               —
            
            
               a Bíróság a Cseh Köztársaságot kötelezze a költségek viselésére.
            
         
      Jogalapok és fontosabb érvek
   
   
               1.
            
            
               A Cseh Köztársaság azáltal, hogy nem ismer el bizonyos holland fémjeleket, korlátozza az ilyen fémjellel ellátott és e fémekből készült tárgyak szabad mozgását.
            
         
               2.
            
            
               Az ilyen termékeket még akkor is az Európai Unióból származó árukkal azonos módon kell kezelni, ha a nemesfémet a holland fémjelző hivatal harmadik országbeli kirendeltsége látta el fémjellel, tekintettel arra, hogy a nemesfémeket a holland szabályozással összhangban fémjelezték és véglegesen szabad forgalomba bocsátották.
            
         
               3.
            
            
               A Cseh Köztársaság nem bizonyította, hogy az esetleges korlátozás alkalmas a követett fogyasztóvédelmi célkitűzés elérésére, és nem megy túl az annak eléréséhez szükséges mértéken.